

Покана за участие във втори семинар на Лаборатория SocKETs на тема
„**Съпричастност на гражданите за развитие на
електронното здравеопазване**“

Вторият семинар на лабораторията Сокетс предвижда тестване на иновативни идеи/дейности/инструменти, съвместно с индустрията, за да се поощри гражданското участие в новите технологии и техните приложения в електронното здравеопазване.

Семинарът ще даде възможност за **препоръки;**  съвместното планиране или **разработка на иновативен продукт. За това каним за участие** граждани - студенти, младежи, възрастни, медицински специалисти, членове на пациентски организации, социолози, медийни експерти, икономисти, администратори – всеки, който има обществена позиция, знания, нужди, мнение, предложения и притеснения за състоянието и развитието на електронното здравеопазването в България. Основни теми за креативен диалог предлагаме да бъдат:

* Недоверието в иновациите в здравеопазването
* Дефицитът на иновационна култура в обществото
* Продуктите и системите за дистанционен мониторинг на здравословни проблеми, телемедицината, здравните портали.
* Състоянието на националната здравна система – организация, финансиране, място и роля на електронното здравеопазване.

В дискусиите по групи бихме искали да чуем:

* Имате ли очаквания, приоритети, опасения за въвеждането на електронно здравеопазване;
* Кои иновационни промени според Вас са обществено значими?
* Какво е мнението Ви за въздействието на подобни иновации сред обществото?
* Имате ли предложения за по-добри или повече приложения.

Очакваме в дискусията да се включат и дадат своите препоръки новатори, притежатели на технологии, учени, които да представят своите разработки и приложения за ключови технологии (AI, IoT, ICT) използвани в здравеопазването.

Не семинара ще представим и идеите на проекта Сокетс, резултатите от направения анализ на електронното здравеопазване в България; прегледът на ключови технологии прилагани в медицината; ще дадем примери за начина и формите на ангажиране на гражданите с проблемите на здравеопазването и участието им в съвместно създаване на продукти и технологии

Датата на семинара е **25 февруари (петък) 2022, времетраене 4 часа, начало 14.00 часа**.

Място на семинара – **София тех парк, сграда Инкубатор, зала „The Venue“.**

Всеки желаещ да участва молим да се **регистрира на следния линк:**

<https://forms.gle/uWXV73yoMnEwHuNk6>

Регистрацията е отворена до 20 февруари 2022.

Семинарът ще се проведе присъствено. Достъпът ще е възможен след представяне на сертификат за ваксиниране или равностоен документ. Възможно е преминаване към онлайн събитие, ако обстоятелствата го наложат.

Очакваме вашата регистрация и предложения. До скоро!

От името на екипа на проект СОКЕТС

Тел. за контакт: 0887 713 930